CELEX: 32006D0784
Language: et
Date: 2006-11-14 00:00:00
Title: 2006/784/EÜ: Komisjoni otsus, 14. november 2006 , Prantsusmaal kasutatavate searümpade liigitusmeetodite kinnitamise kohta (teatavaks tehtud numbri K(2006) 5400 all)   (EMPs kohaldatav tekst)

17.11.2006   
            
            
               ET
            
            
               Euroopa Liidu Teataja
            
            
               L 318/27
            
         
      KOMISJONI OTSUS,
   14. november 2006,
   Prantsusmaal kasutatavate searümpade liigitusmeetodite kinnitamise kohta
   (teatavaks tehtud numbri K(2006) 5400 all)
   (Ainult prantsuskeelne tekst on autentne)
   (EMPs kohaldatav tekst)
   (2006/784/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Määruse (EMÜ) nr 3220/84 artikli 2 lõikes 3 on sätestatud, et searümpade liigitusskaala kindlaksmääramisel tuleb hinnata tailiha sisaldust kooskõlas statistiliselt tõendatud hindamismeetoditega, mille aluseks on searümba ühe või enama anatoomilise osa füüsilised mõõtmised. Hindamismeetodite kinnitamisel lähtutakse hinnangu vastavusest lubatud statistilise vea piirnormile. See piirnorm on määratletud komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (2) artikli 3 lõikes 2.
            
         
               (2)
            
            
               Komisjoni otsusega 97/28/EÜ (3) nähakse ette põhiliselt ühe searümpade liigitusmeetodi kasutamine Prantsusmaal. Kahte teistsugust liigitusmeetodit kasutatakse tulemuste vastavustingimuste sobivuse korral.
            
         
               (3)
            
            
               Karjakasvatuse tehnilise arengu tõttu taotles Prantsusmaa komisjonilt luba kasutada vastavalt otsusele 97/28/EÜ kasutatavate meetodite puhul uusi valemeid ja on seetõttu esitanud määruse (EMÜ) nr 2967/85 artiklis 3 nõutud andmed.
            
         
               (4)
            
            
               Kõnealuse taotluse läbivaatamisel on selgunud, et asjaomaste liigitusmeetodite tingimused on täidetud.
            
         
               (5)
            
            
               Seadmete ja liigitusmeetodite muutmine on lubatud üksnes komisjoni uue otsusega, mis võetakse vastu omandatud kogemusi silmas pidades. Sel põhjusel võidakse praegune luba tühistada.
            
         
               (6)
            
            
               Selguse huvides tuleks seepärast otsus 97/28/EÜ tühistada ja asendada see uue otsusega.
            
         
               (7)
            
            
               Käesoleva otsusega ette nähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga lubatakse searümpade liigitamiseks Prantsusmaal vastavalt määrusele (EMÜ) nr 3220/84 kasutada järgmisi meetodeid:
   
               a)
            
            
               seade Capteur Gras/Maigre – Sydel (CGM) ja sellega seotud hindamismeetodid, mille üksikasjad on toodud lisa 1. osas;
            
         
               b)
            
            
               seade CSB Ultra-Meater ja sellega seotud hindamismeetodid, mille üksikasjad on esitatud lisa 2. osas;
            
         
               c)
            
            
               
                  käsitsimeetod (ZP) ja sellega seotud hindamismeetodid, mille üksikasjad on esitatud lisa 3. osas.
            
         Käsitsimeetodit (ZP) on lubatud kasutada ainult tapamajades, mille tapamäär ei ületa 200 siga nädalas.
   Artikkel 2
   Erandina määruse (EMÜ) nr 3220/84 artiklis 2 osutatud standardesitusviisist võib searümpadel kaalumise ja liigitamise ajal olla keel suus. Searümpade noteeringute kehtestamiseks võrreldaval alusel vähendatakse sel juhul registreeritud tapasooja rümba massi 0,5 % võrra.
   Artikkel 3
   Seadmete või hindamismeetodite muudatused ei ole lubatud.
   Artikkel 4
   Otsus 97/28/EÜ tunnistatakse kehtetuks.
   Prantsusmaa võib siiski käesoleva otsuse kohaste meetodite asemel jätkata otsuse 97/28/EÜ kohaste searümpade liigitusmeetodite kasutamist kuni 17. detsembrini 2006.
   Artikkel 5
   Käesolev otsus on adresseeritud Prantsuse Vabariigile.
   
      Brüssel, 14. november 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  EÜT L 285, 25.10.1985, lk 39. Määrust on viimati muudetud määrusega (EÜ) nr 1197/2006 (ELT L 217, 8.8.2006, lk 6).
   
      (3)  EÜT L 12, 15.1.1997, lk 30. Otsust on muudetud otsusega 97/473/EÜ (EÜT L 200, 29.7.1997, lk 64).
   
      LISA
      SEARÜMPADE LIIGITUSMEETODID PRANTSUSMAAL
      1.   OSA
      Capteur Gras/Maigre – Sydel (CGM)
      
                  1.
               
               
                  Searümpade liigitamiseks kasutatakse seadet nimetusega Capteur Gras/Maigre – Sydel (CGM versioon 01-A).
               
            
                  2.
               
               
                  Seade on varustatud 8 mm läbimõõduga väga täpse Sydeli sondiga, Honeywelli infrapunadioodiga ja kahe Honeywelli fotoelemendiga. Seadme tegevusulatus on 0–95 mm.
                  Mõõtmistulemused teisendatakse arvestuslikuks tailihaprotsendiks sama CGM seadme abil.
               
            
                  3.
               
               
                  Rümba tailiha sisaldus arvutatakse järgmise valemiga:
                  
                     
                         = 63,20 – 0,334 G1 – 0,427 G2 + 0,144 M2
                  
                  kus:
                  
                              
                                 
                           
                           
                              =
                           
                           
                              tailiha arvestuslik protsendimäär rümbas,
                           
                        
                              G1
                           
                           
                              =
                           
                           
                              peki (sealhulgas kamara) paksus millimeetrites, mõõdetuna 8 cm kaugusel rümba keskjoonest, kolmanda ja neljanda viimase nimmelüli ristjätke vahelt, kamaraga risti,
                           
                        
                              G2
                           
                           
                              =
                           
                           
                              peki (sealhulgas kamara) paksus millimeetrites, mõõdetuna 6 cm kaugusel rümba keskjoonest, kolmanda ja neljanda viimase ribi vahelt, keskjoonega paralleelselt,
                           
                        
                              M2
                           
                           
                              =
                           
                           
                              lihase paksus millimeetrites, mõõdetuna 6 cm kaugusel rümba keskjoonest, kolmanda ja neljanda viimase ribi vahelt, keskjoonega paralleelselt.
                           
                        Valem kehtib 45–125 kg kaaluvate rümpade puhul.
               
            2.   OSA
      CSB Ultra-Meater
      
                  1.
               
               
                  Searümpade liigitamiseks kasutatakse seadet nimetusega CSB Ultra-Meater version 3.0.
               
            
                  2.
               
               
                  Seade on varustatud 3,5 MHz sondiga (Pie Medical). Seadme tegevusulatus on 0–200 mm.
                  Mõõtmistulemused teisendatakse arvuti abil arvestuslikuks tailihaprotsendiks.
               
            
                  3.
               
               
                  Rümba tailiha sisaldus arvutatakse järgmise valemiga:
                  
                     
                         = 62,68 – 0,921 G + 0,204 M
                  
                  kus:
                  
                              
                                 
                           
                           
                              =
                           
                           
                              tailiha arvestuslik protsendimäär rümbas,
                           
                        
                              G
                           
                           
                              =
                           
                           
                              peki (sealhulgas kamara) paksus millimeetrites, mõõdetuna 6 cm kaugusel rümba keskjoonest, teise ja kolmanda viimase ribi vahelt, kamaraga risti,
                           
                        
                              M
                           
                           
                              =
                           
                           
                              lihase paksus millimeetrites, mõõdetuna 6 cm kaugusel rümba keskjoonest, teise ja kolmanda viimase ribi vahelt, kamaraga risti.
                           
                        Valem kehtib 45–125 kg kaaluvate rümpade puhul.
               
            3.   OSA
      Käsitsimeetod (ZP)
      
                  1.
               
               
                  Searümpade liigitamiseks kasutatakse käsitsimeetodit (ZP).
               
            
                  2.
               
               
                  Meetodi puhul kasutatakse väikest joonlauda ja hindamise aluseks on prognoosivalem. Meetod põhineb peki ja lihase paksuse käsitsi mõõtmisel poolitatud rümba keskjoonel.
               
            
                  3.
               
               
                  Rümba tailiha sisaldus arvutatakse järgmise valemiga:
                  
                     
                         = 55,99 – 0,514 Gf + 0,157 Mf
                  
                  kus:
                  
                              
                                 
                           
                           
                              =
                           
                           
                              tailiha arvestuslik protsendimäär rümbas,
                           
                        
                              Gf
                           
                           
                              =
                           
                           
                              nimmelihast (musculus glutaeus medius) katva nähtava peki vähim paksus poolitatud rümba keskjoonel millimeetrites,
                           
                        
                              Mf
                           
                           
                              =
                           
                           
                              nimmelihase nähtav paksus poolitatud rümba keskjoonel millimeetrites mõõdetuna lühimat ühendusjoont pidi nimmelihase (musculus glutaeus medius) eesmise (koljupoolse) otsa ja selgrookanali ülemise (selgmise) seina vahel.
                           
                        Valem kehtib 45–125 kg kaaluvate rümpade puhul.